Document ID: /roh_data/filtered/fineweb-2-filterrobots_roh.jsonl.gz/73660

A Cuira ha la Chasa Editura Rumantscha festivà questa sonda ses emprims 5 onns d'existenza. Differents auturs han prelegì da lur cudeschs. La manadra da la Chasa Editura Anita Capaul è fitg cuntenta cun la festa.
Ils ultims 5 onns ha la Chasa Editura publitgà 27 cudeschs d'auturs rumantschs. Suenter ils emprims trais onns da pilot è la chasa stada en crisa per raschuns finanzialas. Oz vegn la Chasa Editura finanziada entras ina cunvegna da prestaziun cun il chantun e la confederaziun.